Intel® verkkosovittimien pika-asennusopas

# Intel® PRO -verkkosovittimen asentaminen

Versio 04/2004

## Intel PCI-, PCI-X-, tai PCI-Express* -sovittimen asentaminen

1. Sammuta tietokone ja irrota virtajohto.
2. Poista tietokoneen kansi ja sovittimen paikan suojus siitä korttipaikasta, joka vastaa sovitintasi.
3. PCI Express -sovittimet: aseta sovittimen reunaliitin PCI Express -paikkaan ja kiinnitä pidike runkoon.
   PCI- ja PCI-X-sovittimet: aseta sovittimen reunaliitin tukevasti PCI-paikkaan, niin että se on täysin sisällä. Kiinnitä pidike runkoon.
4. Aseta tietokoneen kansi paikalleen. Kytke virtajohto.

## Verkkokaapelin kytkeminen

Intel® PRO/100 -sovittimet ja PRO/1000 -kuparisovittimet: Kytke verkkokaapeli tai kaapelit sovittimeen käyttäen 10 Mbps -verkkoihin tarkoitettua Cat 3-, Cat 4- tai Cat 5 -yhteensopivaa TPE (Twisted Pair Ethernet) -verkkokaapelia. Käytä 100 Mbps- tai 1000 Mbps -verkossa ja kaikissa kotiverkoissa Cat 5 (4-parista) -kaapelia.

Intel® PRO/1000 -kuitusovittimet, joissa SC-liitin: Irrota kuituoptisen liitännän suojus ja säilytä se. Liitä kuituoptinen kaksisuuntainen 1000Base-SX SC -liitin sovitinkiinnikkeen TX/RX-liitäntöihin.

Intel® PRO/1000 -kuitusovittimet, joissa LC-liitin: Irrota kuituoptisen liitännän suojus ja säilytä se. Liitä LC-liitin sovittimeen käyttämällä oikeaa kaapelointia sovittimen tyypin (1000BASE-SX tai 1000BASE-LX) mukaan. Muiden liitintyyppien (kuten SC-liittimen) muuntosovittimia voidaan käyttää silloin, kun kaapelointi vastaa sovittimen optisia määrityksiä, pituusrajoitukset mukaan lukien.

Käynnistä tietokone ja noudata alla olevia ohjaimen asennusohjeita.

## Ohjainten asentaminen

Huomautus: Intel PRO/1000 -palvelinsovittimet eivät toimi Windows* 95-, Windows 98*- ja Windows Me* -tietokoneissa.

### Windows-käyttöjärjestelmät (paitsi Windows NT* 4.0)

Huomaa, että ohjainten asentaminen edellyttää käyttöjärjestelmän järjestelmänvalvojan oikeuksia.

1. Sovitin tunnistetaan ja Windows joko asentaa Windowsin oman ohjaimen tai käynnistää ohjatun uuden laitteiston asennuksen.
2. Jos ohjattu toiminto käynnistyy, noudata kehotteita ja asenna ohjain tässä pakkauksessa olevalta CD:ltä.
3. Kun ohjain on asennettu, tai jos ohjattu toiminto ei käynnisty, aseta Intelin CD-levy asemaan ja valitse Asenna ohjelmisto -painike, kun Intel PRO -verkkoyhteydet -ohjelman automaattisen käynnistyksen ikkuna avautuu. Näin varmistat, että uusimmat ohjaimet on asennettu.

### Windows NT 4.0

Huomautus: Intel PROSet -apuohjelma asennetaan automaattisesti sovittimen ohjaimen asentamisen yhteydessä.

1. Käynnistä Windows NT 4.0, kaksoisnapsauta Ohjauspaneelin Verkko-kuvaketta, valitse Sovittimet-välilehti ja valitse sitten Lisää.
2. Kun näyttöön tulee sovittimien luettelo, älä valitse sovitinta luettelosta, vaan aseta sovittimen mukana toimitettu CD-levy tietokoneeseen tai osoita muuta tietovälinettä ja valitse Levy-painike.
3. Jos näyttöön tulee CD-levyn suoritusohjelman ikkuna, sulje se ja jatka.
4. Määritä polku, valitse OK ja jatka asennusta. Kun toimenpide on valmis, uusi Intel-sovitin näkyy Verkkosovittimet-luettelossa.
5. Lopeta asennus valitsemalla Sulje.
6. Käynnistä tietokone uudelleen.

### Linux*

Tee tämän ohjaimen binaarinen RPM*-paketti suorittamalla 'rpmbuild -tb <tiedostonimi.tar.gz>'. Korvaa <tiedostonimi.tar.gz> ohjaimen oikealla tiedostonimellä.

HUOMAUTUKSIA: Jotta koontikäännös toimii oikein, nykyisen käytössä olevan ydinversion TÄYTYY vastata asennettujen ydinlähteiden versiota ja kokoonpanoa. Jos olet juuri kääntänyt ytimen uudelleen, käynnistä järjestelmä nyt.

RPM-toimivuus on testattu vain Red Hat -jakeluissa.

Käytä Intel PRO/100 -sovittimille ohjaimen nimenä e100.

1. Siirrä perusohjaimen tar-tiedosto valitsemaasi hakemistoon. Käytä esimerkiksi '/home/username/e1000' tai '/usr/local/src/e1000'.
2. Pura arkisto, jossa <x.x.x> on ohjaimen tar-tiedoston versionumero:

   > tar zxf e1000-<x.x.x>.tar.gz

3. Siirry ohjaimen src-hakemistoon, jossa <x.x.x> on ohjaimen tar-versionumero:

   > cd e1000-<x.x.x>/src/

4. Käännä ohjainmoduuli:

   > make install

   Binaari asennetaan seuraavana:

   > /lib/modules/<kernel_version>/kernel/drivers/net/e1000.o

   Yllä olevat asennuskohteet ovat oletuskohteita. Ne eivät saata olla oikein tietyissä Linuxin jakeluissa. Katso lisätietoja kohdasta ldistrib.htm.
5. Asenna moduuli:

   > insmod e1000 <parametri>=<arvo>

6. Määritä IP-osoite liittymälle kirjoittamalla seuraava komento, jossa <x> on liittymän numero:

   > ifconfig eth<x> <IP_address>

7. Tarkista, että liittymä toimii. Kirjoita seuraava komento, jossa <IP_address> on toisen koneen IP-osoite, joka on samassa aliverkossa kuin testattava liittymä:

   > ping <IP_address>

### Muut käyttöjärjestelmät

Tietoja muiden ohjainten asentamisesta on sovittimen CD-levyn sisältämässä käyttöoppaassa ja asiakastukisivustossa osoitteessa: http://support.intel.com.

*Oikeudellisia tietoja